जयपुर। नाहरगढ़ पहाड़ी पर पूर्व केंद्रीय मंत्री सुभाष महरिया के भतीजे सिद्धार्थ महरिया को शुक्रवार आधी रात शराब की पार्टी कर रहे दस बदमाशों ने लूट लिया। सिद्धार्थ और उनके दोस्तों से बदमाश मारपीट कर नकदी, मोबाइल, लग्जरी गाड़ी छीनकर ले गए। सिद्धार्थ को पहले एसएमएस अस्पताल में भर्ती कराया गया, जहां से परिजन उन्हें फोर्टिज हॉस्पिटल ले गए।
सिर में चोट लगने से सिद्धार्थ की हालत गंभीर बनी हुई है। सिद्धार्थ व उनके दोस्तों की रिपोर्ट पर ब्रह्मपुरी पुलिस ने मामला दर्ज कर जांच शुरू कर दी। पुलिस को अभी तक बदमाशों का सुराग नहीं लगा।
एसीपी सुरेन्द्र सागर ने बताया कि शुक्रवार रात करीब 12 बजे सिद्धार्थ अपने दोस्त अभिमन्यु, कबीर, सचिन व सूर्यप्रकाश के साथ स्कोडा लौरा कार से नाहरगढ़ पहाड़ी पर पहुंचे। रंग दे बसंती फिल्म के लिए बनाए गए प्लेटफॉर्म पर पहले से आठ-दस बदमाश शराब पार्टी कर रहे थे।
इस दौरान दोनों पक्षों में कहासुनी हो गई। कहासुनी के बाद सिद्धार्थ अपने दोस्तों के साथ आगे पार्टी करने निकल गए। जब वे लौट रहे थे, तो बदमाशों ने उन्हें रोक लिया और मारपीट शुरू कर दी। बदमाशों ने सिद्धार्थ के सिर पर बीयर की बोतल मारी जिससे उनका सिर फट गया। बदमाशों ने उनके दोस्तों की भी पिटाई कर दी।
सिद्धार्थ के एक दोस्त ने इसकी सूचना पुलिस कंट्रोल रूम को दी। सूचना पर ब्रrापुरी पुलिस मौके पर पहुंची और सिद्धार्थ व अन्य घायलों को एसएमएस में भर्ती कराया। पीड़ितों के बयान लेने के बाद पुलिस ने आरोपियों की तलाश के लिए नाकाबंदी कराई, लेकिन उनका कोई सुराग नहीं मिला।
सूत्रों ने बताया कि सिद्धार्थ व उनके दोस्तों ने भी शराब पी रखी थी और उनके साथ कार में कुछ और लोग भी थे। हालांकि पुलिस ने इस मामले से अनभिज्ञता जाहिर कर दी।
hin_Deva hin_Deva hin_Deva hin_Deva hin_Deva hin_Deva